因為中華民國同中華人民共和國都自認為係中國嘅合法代表，親近中國文化同親近中華人民共和國，有時會產生混淆。喺日本，成日將「sinophile」翻譯成「中國愛好家」以同親中派進行區別，後者特別指對中華人民共和國友好嘅人物，而前者強調文化方面嘅友好，例如渡部昇一同岡崎久彦都有好深嘅漢學素養，同時亦認為學習中國史嘅重要性，但係佢哋對中國共產黨都持有批判態度。